PATVIRTINTA

Šilalės rajono savivaldybės administracijos

direktoriaus 2025 m. balandžio 1 d. įsakymu Nr. DĮV-164

**VIEŠŲJŲ ELEKTROMOBILIŲ ĮKROVIMO PRIEIGŲ ĮRENGIMO IR EKSPLOATAVIMO ŠILALĖS RAJONO SAVIVALDYBĖS VIEŠOJOJE TERITORIJOJE**

**KONKURSO SĄLYGOS**

**TURINYS**

|  |  |
| --- | --- |
| I. | BENDROSIOS NUOSTATOS |
| II. | KONKURSO OBJEKTAS |
| III. | KONKURSO ORGANIZAVIMAS |
| IV. | KONKURSO DALYVIŲ PASIŪLYMŲ IR KITŲ DOKUMENTŲ PATEIKIMAS |
| V. | KONKURSO SĄLYGŲ PAAIŠKINIMAS IR PATIKSLINIMAS |
| VI. | SUSIPAŽINIMO SU PASIŪLYMAIS PROCEDŪRA |
| VII. | KONKURSO VERTINIMO KRITERIJUS IR SĄLYGOS |
| VIII. | KONKURSINIŲ PASIŪLYMŲ TIKRINIMAS, VERTINIMAS IR KONKURSO LAIMĖTOJŲ NUSTATYMAS |
| IX. | PASIŪLYMŲ EILĖ IR SPRENDIMAS DĖL SUTARTIES SUDARYMO |
| X.XI.  | PASIŪLYMŲ GALIOJIMO UŽTIKRINIMASGINČŲ NAGRINĖJIMO TVARKA |

|  |  |
| --- | --- |
|  | PRIEDAI: |

1. Pasiūlymo forma.
2. Viešųjų elektromobilių stotelių prieigų įrengimo ir eksploatavimo paketai.
3. Sutarties projektas.
4. Techninė specifikacija.

**I SKYRIUS**

**BENDROSIOS NUOSTATOS**

1. Šilalės rajono savivaldybės administracija (toliau – Konkurso organizatorius) numato suteikti teisę įrengti viešųjų elektromobilių įkrovimo prieigas Šilalės rajono savivaldybės viešojoje teritorijoje ir teikti (eksploatuoti) viešųjų elektromobilių įkrovimo paslaugas.
2. Konkursas vyksta vadovaujantis Civilinio kodekso 6.947 straipsnio nuostatomis „Viešo konkurso paskelbimas“, Savivaldybės tarybos 2024 m. gruodžio 30 d. sprendimu T1-310 „Dėl Šilalės rajone numatomų įrengti viešųjų elektromobilių įkrovimo prieigų iki 2030 metų plano patvirtinimo“. Viešųjų elektromobilių įkrovimo prieigų įrengimo ir eksploatavimo Šilalės rajono savivaldybės viešojoje teritorijoje konkurso organizavimo komisija (toliau – Komisija), sudaryta Savivaldybės administracijos direktoriaus įsakymu.
3. Viešųjų elektromobilių įkrovimo prieigų įrengimo ir eksploatavimo Šilalės rajono savivaldybės teritorijoje konkurso sąlygos (toliau – sąlygos) nustato viešųjų elektromobilių įkrovimo prieigų įrengimo ir eksploatavimo konkurso (toliau – Konkursas) organizavimo ir vykdymo tvarką bei sąlygas.
4. Konkursas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
5. Konkursas yra atviras.
6. Konkurso organizatoriaus atstovų, įgaliotų palaikyti tiesioginį ryšį su tiekėjais, kontaktas: **Šilalės rajono savivaldybės administracijos Investicijų ir urbanistikos skyriaus vyriausiasis specialistas Feliksas Beržinis, tel. +370 673 25670, el. paštas** **feliksas.berzinis@silale.lt****.**
7. Bet kuriuo metu iki sutarties sudarymo, Konkurso organizatorius turi teisę savo iniciatyva nutraukti pradėtas Konkurso procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti lygiateisiškumo, nediskriminavimo, abipusio pripažinimo, proporcingumo, skaidrumo principai ir atitinkamos padėties negalima ištaisyti.

**II SKYRIUS**

**KONKURSO OBJEKTAS**

1. Konkurso tikslas – Konkurso būdu atrinkti operatorių (-ius), kuris viešųjų elektromobilių įkrovimo ir eksploatavimo prieigų vietose suprojektuotų bei įrengtų pasiūlyme nurodytas viešąsias elektromobilių įkrovimo prieigas, jų naudojimui reikalingą infrastruktūrą bei teiktų viešųjų elektromobilių įkrovimo paslaugas.
2. Šis Konkursas elektromobilių įkrovimo ir eksploatavimo vietoms (prieigoms) įrengti skirstomas į 7 dalis. Tiekėjas vienoje pasiūlymo formoje teikia savo siūlymą įrengti elektromobilių įkrovimo prieigas per nurodytą terminą.
3. Tas pats tiekėjas gali pateikti Konkurso organizatoriui po vieną pasiūlymą kiekvienai daliai atskirai. Vienas tiekėjas gali laimėti ne daugiau 4 vnt. paketo dalių.
4. Paslaugų teikimo terminas – sutartis įsigalioja nuo abiejų šalių pasirašymo dienos ir galioja 15 (penkiolika) metų su galimybe pratęsti kokybišką paslaugų teikimo sutartį dar 10 (dešimčiai) metų.
5. Viešųjų elektromobilių įkrovimo ir eksploatavimo prieigų vietos nurodytos 2 priede.

 **III SKYRIUS**

**KONKURSO ORGANIZAVIMAS**

1. Komisija parengia skelbimą konkursui ir kartu su Konkurso dokumentais patalpina į Savivaldybės interneto svetainę [www.silale.lt](http://www.silale.lt). ir platina kitomis informavimo priemonėmis.
2. Konkurso skelbime turi būti nurodyta:
	1. trumpa informacija apie organizuojamą Konkursą;
	2. vietų elektromobilių įkrovimo prieigoms įrengti sąrašas;
	3. pasiūlymo ir kitų dokumentų dalyvauti Konkurse pateikimo terminas;
	4. kita informacija, kurią nusprendžia skelbti Komisija.

**IV SKYRIUS**

**KONKURSO DALYVIŲ PASIŪLYMŲ IR KITŲ DOKUMENTŲ PATEIKIMAS**

1. Konkurso dalyviai, susipažinę su sąlygomis bei technine specifikacija ir pageidaujantys dalyvauti Konkurse, skelbime bei sąlygose nustatyta tvarka ir terminais pateikia reikalingus dokumentus užklijuotame voke (ant kurio neturi būti jokių žymių, leidžiančių nustatyti dalyvį), ant tokio voko nurodoma tik Konkurso pavadinimas. Vokas, ant kurio bus nurodytas Konkurso dalyvio pavadinimas, prekės ženklas ar kitas žymėjimas (ženklas), leidžiantis identifikuoti ar numanyti konkurso dalyvį, neatplėšiamas. Apie nepriimtą grąžinamą voką Konkurso dalyvis turi būti informuotas ne vėliau kaip kitą darbo dieną, jeigu jo kontaktinis adresas yra žinomas neatplėšus voko. Jeigu tokio Konkurso dalyvio kontaktinis adresas nenustatytas, apie pateiktą neatplėšiamą ir grąžinamą voką nurodoma Komisijos posėdžio, kuriame buvo plėšiami kiti vokai, protokole. **Vokai priimami** **Šilalės rajono savivaldybėje adresu: J. Basanavičiaus g. 2-1, Šilalė, I a.** **108 kab., darbo dienomis iki 2025 m. balandžio 18 d. 10.00 val*.***
2. Konkursinį pasiūlymą turi sudaryti šie dokumentai:
	1. juridinio asmens vadovo arba įgalioto asmens pasirašyta nustatytos formos pasiūlymas (1 priedas);
	2. jei Konkurso procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją (pateikiama skaitmeninė dokumento kopija). Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Konkurso organizatoriumi sudaryti sutartį (kai pasiūlymą teikia jungtinės veiklos sutarties partneriai).
	3. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą elektroniniu parašu patvirtina ne įmonės vadovas, o įgaliotas asmuo);
	4. dokumentai įrodantys dalyvių kvalifikacijos atitikimą;
	5. dokumentai, įrodantys, kad tiekėjui bus prieinami kitų ūkio subjektų, kurių pajėgumais jis ketina remtis, ištekliai (jeigu tiekėjas ketina remtis kitų ūkio subjektų pajėgumais); taip pat dokumentai, patvirtinantys tiekėjo ir ūkio subjektų, kurių pajėgumais remiamasi, solidarią atsakomybę už sutarties įvykdymą, ketinimo protokolai, preliminarios sutartys).
	6. elektromobilių įkrovimo stotelių prieigų techninių parametrų dokumentai atitinkantys Techninės specifikacijos numatytus reikalavimus;
	7. pasiūlymo galiojimo užtikrinimas.
3. Kvalifikacijos reikalavimai ir juos patvirtinantys dokumentai:

|  |  |
| --- | --- |
| **KVALIFIKACIJOS REIKALAVIMAI** | **KVALIFIKACIJOS REIKALAVIMUS ĮRODANTYS DOKUMENTAI** |
| Tiekėjas turi turėti teisę verstis veikla, kuri reikalinga sutarčiai įvykdyti. | Jei pasiūlymą teikia tiekėjų grupė, šį kvalifikacijos reikalavimą turi atitikti bent vienas ūkio subjektų grupės narys. Pateikiama kopija valstybinės energetikos reguliavimo tarybos (VERT) (iki 2019 m. liepos 1 d. Valstybinės energetikos inspekcija prie Energetikos ministerijos) išduodamų atestatų, suteikiančių teisę atlikti šiuos darbus:* Elektros tinklo ir įrenginių iki 1000 V eksploatavimo darbai;
* Elektros instaliacijos iki 1000 V eksploatavimo darbai.

Energetikos įrenginių įrengimo ir eksploatavimo veiklos atestatų išdavimo tvarka skelbiama: <https://www.regula.lt/Puslapiai/bendra/Paslaugos/Energetikos-irenginiu-irengimo-ir-eksploatavimo-veiklos-atestatu-isdavimas.aspx>  |
| Tiekėjas turi pasiūlyti ne mažiau kaip vieną specialistą vadovauti elektros įrenginių iki 1000 V eksploatavimo darbams. | Pateikiamas energetikos darbuotojo pažymėjimas leidžiantis vadovauti elektros įrenginių iki 1000 V eksploatavimo darbams ar kitas lygiavertis dokumentas. |
| Tiekėjas ar tiekėjo grupės įmonė per pastaruosius 3 metus (skaičiuojant nuo pasiūlymų pateikimo termino pabaigos) arba per laiką nuo tiekėjo įregistravimo dienos, jeigu tiekėjas vykdė veiklą mažiau nei 3 metus, turi būtų įvykdęs bent 1 (vieną) viešųjų elektromobilių įkrovimo stotelės įrengimo sutartį.  | Pateikiamas pagrindinių suteiktų paslaugų sąrašas, kuriame nurodytos paslaugų vietos, paslaugos teikimo terminas.  |

*\* Pateikiamos patvirtintos dokumentų kopijos*

1. Tiekėjas gali pateikti tik vieną pasiūlymą individualiai arba kaip ūkio subjektų grupės narys (tiekėjų grupės partneris), veikiantis jungtinės veiklos sutarties pagrindu.
2. Pasiūlymas turi būti pateiktas iki skelbime nurodyto termino pabaigos.
3. Konkurso organizavimo ir vykdymo metu gauta informacija yra konfidenciali.
4. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas bus atmestas.
5. Pateikdamas pasiūlymą tiekėjas sutinka su šiomis Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam sutarties įvykdymui.
6. Pasiūlymas turi galioti ne trumpiau nei 120 dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta Konkurso dokumentuose.
7. Kol nesibaigė pasiūlymo galiojimo laikas, Konkurso organizatorius turi teisę prašyti, kad tiekėjai pratęstų jų galiojimą iki konkrečiai nurodyto laiko.
8. Konkurso organizatorius turi teisę pratęsti pasiūlymo pateikimo terminą. Apie naują pasiūlymų pateikimo terminą Konkurso organizatorius paskelbia [www.silale.lt](http://www.silale.lt).

**V SKYRIUS**

**KONKURSO SĄLYGŲ PAAIŠKINIMAS IR PATIKSLINIMAS**

1. Konkurso sąlygos gali būti paaiškinamos, patikslinamos tiekėjų iniciatyva, jiems raštu kreipiantis į Konkurso organizatorių. Prašymai paaiškinti Konkurso sąlygas gali būti pateikiami Konkurso organizatoriui elektroniniu paštu: administratorius@silale.lt ne vėliau kaip likus 4 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
2. Nesibaigus pasiūlymų pateikimo terminui Konkurso organizatorius turi teisę savo iniciatyva paaiškinti, patikslinti Konkurso sąlygas.
3. Atsakydama į kiekvieną tiekėjo pateiktą prašymą paaiškinti Konkurso sąlygas, jeigu jis buvo pateiktas nepasibaigus šių konkurso sąlygų nurodytam terminui, arba aiškindama, tikslindama konkurso sąlygas savo iniciatyva, Konkurso organizatorius turi paaiškinimus, patikslinimus išsiųsti tiekėjui ne vėliau kaip likus 2 darbo dienoms iki pasiūlymų pateikimo termino pabaigos. Į laiku gautą tiekėjo prašymą paaiškinti Konkurso sąlygas perkančioji organizacija atsako ne vėliau kaip per 2 darbo dienas nuo jo gavimo dienos.
4. Konkurso organizatorius, paaiškindama ar patikslindama Konkurso dokumentus, privalo užtikrinti tiekėjų anonimiškumą, t. y., privalo užtikrinti, kad tiekėjas nesužinotų kitų tiekėjų, dalyvaujančių Konkurso procedūrose, pavadinimų ir kitų rekvizitų.
5. Konkurso organizatorius nerengs susitikimo su tiekėjais dėl Konkurso dokumentų paaiškinimo.
6. Bet kokia informacija, konkurso sąlygų paaiškinimai, pranešimai ar Konkurso organizatoriaus susirašinėjimai skelbiama Šilalės rajono savivaldybės interneto svetainėje.
7. Tuo atveju, kai tikslinama paskelbta informacija, Konkurso organizatorius atitinkamai patikslina informaciją apie Konkursą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu Konkurso organizatorius konkurso sąlygas paaiškina (patikslina) ir negali Konkurso sąlygų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami konkurso pasiūlymus, galėtų atsižvelgti į šiuos paaiškinimus (patikslinimus). Pranešimai apie pasiūlymų pateikimo termino nukėlimą išsiunčiami suinteresuotiems tiekėjams.

**VI SKYRIUS**

**SUSIPAŽINIMO SU PASIŪLYMAIS PROCEDŪRA**

1. Tiekėjų pasiūlymai bus nagrinėjami pasibaigus pasiūlymo pateikimo terminui.
2. Pateiktų pasiūlymų svarstyme Konkurso dalyviai nedalyvauja ir nekviečiami dalyvauti.

**VII SKYRIUS**

**KONKURSO VERTINIMO KRITERIJUS IR SĄLYGOS**

1. Konkurso vertinimo kriterijus – elektromobilių įkrovimo stotelių (prieigų) įrengimo terminas (dienomis). Tiekėjai pateikę vienodą terminą, laimėtoju pripažįstamas tiekėjas, kuris pasiūlymą pateikė anksčiau. Elektromobilių įkrovimo ir eksploatavimo paslaugų teikimo pradžia visuose elektromobilių įkrovimo ir eksploatavimo prieigų vietų paketuose nurodytuose taškuose numatoma ne vėliau kaip po 24 (dvidešimt keturi) kalendorinių mėnesių nuo sutarties pasirašymo datos.
2. Leistinas ne didesnis kaip 100 metrų atstumo nuokrypis nuo viešųjų elektromobilių įkrovimo prieigų įrengimo ir eksploatavimo Šilalės rajono savivaldybėje nurodytų koordinačių, įrengiant elektromobilių įkrovimo prieigas Šilalės rajono savivaldybėje.
3. Konkurse gali būti pripažinti keli laimėtojai skirtingose Konkurso pasiūlyme nurodytuose dalyse.
4. Pateiktus pasiūlymus vertina Komisija. Protokolą pasirašo Komisijos posėdžio pirmininkas, visi Komisijos posėdyje dalyvavę nariai ir sekretorius.

**VIII SKYRIUS**

**KONKURSINIŲ PASIŪLYMŲ TIKRINIMAS, VERTINIMAS IR KONKURSO LAIMĖTOJŲ NUSTATYMAS**

1. Jeigu tiekėjas pateikia netikslius, neišsamius, klaidingus dokumentus arba šių dokumentų ar duomenų trūksta, Komisija privalo prašyti tiekėją šiuos dokumentus ar duomenis patikslinti, papildyti arba paaiškinti per Komisijos nustatytą protingą terminą.
2. Komisija dėl dokumentų tikslinimo turi pareigą kreiptis į tiekėją tik vieną kartą, tačiau tai neapriboja teisės Komisijai kreiptis ir daugiau kartų.
3. Komisija tikrina, ar pasiūlymai atitinka Konkurso dokumentuose nustatytus reikalavimus ar tiekėjo pasiūlymas atitinka Konkurso sąlygų techninės specifikacijos reikalavimus. Jeigu Komisija nustato, kad Konkurso dalyvio pateiktas viešųjų elektromobilių įkrovimo prieigų įrengimo ir eksploatavimo vietų siūlymas neatitinka Komisijos parengtos Techninės specifikacijos sąlygų, konkursinis pasiūlymas gali būti nenagrinėjamas.
4. Komisija naudingiausią pasiūlymą išrenka pagal pasiūlyme pateiktą įrengti elektromobilių įkrovimo prieigų nurodytą terminą.
5. Komisija posėdyje apibendrina dokumentų ir elektromobilių įkrovimo prieigų įrengimo ir eksploatavimo vietų pasiūlymų atlikto vertinimo rezultatus ir sudaro pasiūlymų eilę kiekvienai Konkurso daliai. Konkurso vertinimo rezultatai ir laimėtojai įrašomi komisijos posėdžio protokole.
6. Vienas tiekėjas laimėjęs daugiau kaip 4 vnt. konkurso paketo dalių konkurso organizatorių jo prašymu informuoja oficialiu raštu apie pasirenkamas dalis įrengti elektromobilių įkrovimo ir eksploatavimo prieigas. Kitų paketų laimėtojai skelbiami pateikią antrą geriausią pasiūlymą pagal nustatytą vertinimo kriterijų.
7. Jeigu nė vienas dalyvis nepateikė pasiūlymo dalyvauti Konkurse arba buvo atmesti kaip netinkami visi pateikti konkursiniai pasiūlymai, Konkursas laikomas neįvykusiu ir skelbiamas naujas Konkursas.
8. Patvirtinus Konkurso laimėtoją (-us), Komisija per 5 darbo dienas raštu informuoja Konkurso dalyvius apie Konkurso rezultatus, o Konkurso laimėtojus apie sutarties elektromobilių įkrovimo prieigų vietų grupei įrengti ir eksploatuoti pasirašymo procedūrą bei tam būtinus pateikti dokumentus.
9. Konkurso dalyviai, nesutinkantys su patvirtintais Konkurso rezultatais, turi teisę pateikti pretenziją teismui įstatymų nustatyta tvarka.
10. Jei tiekėjas Konkurso procedūrų metu nuslėpė informaciją ar pateikė melagingą informaciją apie atitiktį reikalavimams, jo pasiūlymas atmetamas. Melaginga informacija laikoma netiksli, tikrovės neatitinkanti informacija, kai ją teikiantis asmuo suvokia arba negali nesuvokti, kad jo teikiama informacija neatitinka tikrovės.
11. Komisija atmeta pasiūlymą, jeigu:
	1. tiekėjas pasiūlymą pateikė ne nurodytomis priemonėmis;
	2. pasiūlymas neatitinka Konkurso dokumentuose nustatytų reikalavimų;
	3. tiekėjas pateikė netikslius, neišsamius ar klaidingus dokumentus ar duomenis apie atitiktį Konkurso dokumentų reikalavimams arba šių dokumentų ar duomenų nepateikė (jungtinės veiklos (partnerystės) sutarties ir dokumentų, nesusijusių su Konkurso objektu, jo techninėmis charakteristikomis, sutarties vykdymo sąlygomis) ir, Komisijai prašant, jų nepateikė ar nepatikslino;
	4. tiekėjas apie nustatytų reikalavimų atitikimą yra pateikęs melagingą informaciją, kurią Konkurso organizatorius gali įrodyti bet kokiomis teisėtomis priemonėmis.

**IX SKYRIUS**

**PASIŪLYMŲ EILĖ IR SPRENDIMAS DĖL SUTARTIES SUDARYMO**

1. Komisija, nedelsdama išnagrinėjusi, įvertinusi ir palyginusi pateiktus pasiūlymus, įvertinusi dalyvio, pateiktą pasiūlymą, kvalifikaciją bei atitiktį techninei specifikacijai nustato pasiūlymų eilę bei laimėjusį pasiūlymą ir priima sprendimą sudaryti sutartį. Pasiūlymų eilė nustatoma įvertintų pasiūlymų mažėjimo tvarka. Pasiūlymų eilė nesudaroma, kai pasiūlymą pateikia vienintelis tiekėjas. Pirmasis yra įrašomas pasiūlymas, kurio įvertintas pasiūlymas yra naudingiausias.
2. Apie pasiūlymų eilės ir laimėjusio pasiūlymo nustatymą ir apie sprendimą sudaryti sutartį, nedelsiant, bet ne vėliau kaip per 5 darbo dienas nuo sprendimo priėmimo, raštu pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu pranešama ir apie jų pasiūlymų atmetimo priežastis. Jei bus nuspręsta nesudaryti sutarties, minėtame pranešime nurodomos tokio sprendimo priežastys.
3. Komisijos sprendimu patvirtinus Konkurso rezultatus, sutartys su Konkurso laimėtojais viešųjų elektromobilių įkrovimo prieigų vietų grupei įrengti ir eksploatuoti (jei tiekėjas pripažintas laimėtoju kelioms dalims – į sutartį įtraukiamos visos laimėtos konkurso dalys) turi būti pasirašytos ne vėliau kaip per 15 darbo dienų nuo Komisijos protokolo pasirašymo dienos.
4. Jeigu konkurso laimėtojas, pasirašęs sutartį, per 2 mėnesius nuo sutarties pasirašymo dienos, pateikia prašymą ją nutraukti arba Savivaldybės administracija vienašališkai nutraukia sutartį, Komisija turi teisę siūlyti pasirašyti šią sutartį kitam konkurso dalyviui, kurio pasiūlymas pagal nustatytą pasiūlymų eilę yra pirmas po konkurso laimėtojo, pageidavusiam įrengti ir eksploatuoti viešųjų elektromobilių įkrovimo prieigas tose pačiose vietose, arba tokio nesant skelbti naują Konkursą viešųjų elektromobilių įkrovimo prieigoms įrengti šiose viešųjų elektromobilių įkrovimo prieigų įrengimo ir eksploatavimo vietų grupėse.
5. Administracija privalo saugoti visų Konkurso laimėtojų, su kuriais bus pasirašytos sutartys, visus pateiktus dokumentus visą tokių sutarčių galiojimo laiką, tačiau ne trumpiau kaip penkerius metus po Konkurso pabaigos.

**X SKYRIUS**

**PASIŪLYMŲ GALIOJIMO UŽTIKRINIMAS**

1. Konkurso organizatorius reikalauja, kad tiekėjo pateikiamo pasiūlymo galiojimas būtų užtikrintas piniginiu užstatu - 500,00 Eur (penkių šimtų eurų) suma ne trumpesniam terminui, nei pasiūlymo galiojimo terminas. Tiekėjo pateikiamo pasiūlymo galiojimas turi būti užtikrintas tik vienu iš šių būdų. Piniginis užstatas, pervestas į Konkurso organizatoriaus sąskaitą A. s. LT114010044500000031 Bankas „Luminor Bank“, AS (toliau – piniginis užstatas). Kartu su pasiūlymu pateikiama piniginio užstato sumokėjimo dokumento – bankinio pavedimo arba kvito – kopija. Piniginio užstato sumokėjimo dokumente turi būti nurodyta mokėjimo paskirtis – „Viešųjų elektromobilių įkrovimo stotelių prieigų įrengimo ir eksploatavimo Šilalės rajone pasiūlymo galiojimo užtikrinimas“.
2. Tiekėjas netenka pasiūlymo galiojimo užtikrinimo esant bent vienai šių sąlygų:
	1. tiekėjas atsisako savo pasiūlymo arba jo dalies (pasiūlyme nurodyto konkurso objekto);
	2. laimėjęs konkursą tiekėjas atsisako sudaryti sutartį pagal pirkimo sąlygų 3 priede pateiktą sutarties projektą. Jei iki Konkurso organizatoriaus nurodyto laiko jis nepasirašo sutarties, laikoma, kad tiekėjas atsisakė pasirašyti sutartį;
	3. tiekėjas, su kuriuo pasirašyta sutartis, laiku nesumoka sutarties įvykdymo užtikrinimo – piniginio užstato arba laiku nepateikia tinkamo sutarties įvykdymo garantijos – banko garantijos arba DB laidavimo rašto ir įmoką patvirtinančio dokumento.
3. Konkurso organizatorius įsipareigoja ne ilgiau nei per 30 (trisdešimt) kalendorinių dienų grąžinti pasiūlymo galiojimo užtikrinimą – piniginį užstatą, kai:
	1. konkurso laimėtojas Konkurso organizatoriui pateikia sutarties įvykdymo užtikrinimą ir sutartis įsigalioja;
	2. viešasis konkursas pasibaigia ir konkurso dalyvis nepasirenkamas tiekėju arba nutraukiamas konkursas.

**XI SKYRIUS**

**GINČŲ NAGRINĖJIMO TVARKA**

1. Tiekėjas, norėdamas teisme ginčyti Komisijos sprendimus ar veiksmus, turi pateikti pretenziją per 5 dienas nuo Konkurso organizatoriaus pranešimo raštu apie jos priimtą sprendimą išsiuntimo tiekėjams.
2. Komisija nagrinėja tik tas tiekėjų pretenzijas, kurios gautos iki sutarties sudarymo dienos.
3. Komisija, gavusi pretenziją, nedelsdama sustabdo Konkurso procedūrą, kol bus išnagrinėta ši pretenzija ir priimtas sprendimas.
4. Komisija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų Konkurso procedūros terminų pasikeitimą raštu pranešti pretenziją pateikusiam tiekėjui ir suinteresuotiems dalyviams ne vėliau kaip per 6 darbo dienas nuo pretenzijos gavimo dienos.
5. Jeigu Komisija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per 15 kalendorinių dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_